# Dodatok č. 1 k metodike rozpisu dotácií zo štátneho rozpočtu verejným vysokým školám na rok 2024

**Presun finančných prostriedkov z prvku 077 13 01 - rozvoj vysokého školstva na prvok 077 11 01 Poskytovanie vysokoškolského vzdelávania a zabezpečenie prevádzky vysokých škôl – v rámci špecifík z dôvodu zabezpečenia financovania** **novoprijatých študentov medicíny na lekárskych fakultách vysokých škôl a na financovanie bezpečnostných opatrení na vysokých školách**

1. Bod (31) metodiky rozpisu dotácií zo štátneho rozpočtu verejným vysokým školám na rok 2024 sa mení a dopĺňa nasledovne: ,,V rámci dotácie na špecifiká10) sa vyčleňuje suma **18 869 578** **€**.“ Poznámka pod čiarou zostáva v pôvodnom znení;
2. V bode (32) sa za písmeno d) vkladajú nové písmená e) a f) v nasledujúcom znení:

,,e) podpora financovania novoprijatých študentov medicíny na lekárskych fakultách vysokých škôl podľa prílohy č. 14,

f) financovanie bezpečnostných opatrení na vysokých školách podľa prílohy č. 15.“;

1. Bod 59 metodiky rozpisu dotácií zo štátneho rozpočtu verejným vysokým školám na rok 2024 sa mení a dopĺňa nasledovne: ,,(59) Dotácie na rozvoj vysokej školy sú v roku 2024 rozpočtované v rámci podprogramu Rozvoj vysokého školstva. V roku 2024 sa na tento účel vyčleňuje suma **2 600 000** **€** v nasledujúcom členení: **167 990 €** sa vyčleňuje na centrálne rozvojové projekty, **1 320 000** **€** sa vyčleňuje na financovanie novoprijatých študentov medicíny na lekárskych fakultách vysokých škôl, **1 000 000** **€** sa vyčleňuje na financovanie bezpečnostných opatrení na vysokých školách a **112 010** **€** sa vyčleňuje na krytie špecifických potrieb verejných vysokých škôl. Suma **2 442 010 €** sa presúva z prvku 077 13 01 Rozvoj vysokého školstva pod prvok 077 11 01 – Poskytovanie vysokoškolského vzdelávania a zabezpečenie prevádzky vysokých škôl– v rámci dotácie na špecifiká (bod 31) bod 31 metodiky rozpisu dotácií zo štátneho rozpočtu verejným vysokým školám na rok 2024.“;

V Bratislave dňa 21. 5. 2024

JUDr. Ing. Tomáš Drucker  
minister školstva, výskumu, vývoja a mládeže Slovenskej republiky

##### Príloha č. 14 – Tabuľka rozdelenia finančných prostriedkov na vysoké školy z dôvodu financovania novoprijatých študentov medicíny na lekárskych fakultách vysokých škôl podľa bodu 32 písm. e) metodiky rozpisu dotácií zo štátneho rozpočtu verejným vysokým školám na rok 2024

|  |  |  |  |
| --- | --- | --- | --- |
| Por. Číslo | Vysoká škola/fakulta | Počet študentov navyše oproti ak. roku 2023/24 | Výška pridelených fin. prostriedkov |
| 1. | Univerzita Komenského v Bratislave, Lekárska fakulta | 45 | 495 000,- € |
| 2. | Univerzita Komenského v Bratislave, Jesseniova lekárska fakulta | 30 | 330 000,- € |
| 3. | Univerzita Pavla Jozefa Šafárika v Košiciach, Lekárska fakulta | 45 | 495 000,- € |
| **Súčet: 1 320 000,- €** | |  |  |

Finančné prostriedky sa prideľujú ako súčin počtu študentov a sumy 11 000 € na jedného študenta.

*Príloha č. 15 – Tabuľka rozdelenia finančných prostriedkov na vysoké školy z dôvodu financovania bezpečnostných opatrení na vysokých školách podľa bodu 32 písm. f) metodiky rozpisu dotácií zo štátneho rozpočtu verejným vysokým školám na rok 2024*

|  |  |  |
| --- | --- | --- |
| 1. | Univerzita Komenského v Bratislave | 206 000,00 € |
| 2. | Slovenská technická univerzita v Bratislave | 103 000,00 € |
| 3. | Technická univerzita v Košiciach | 96 000,00 € |
| 4. | Univerzita Pavla Jozefa Šafárika v Košiciach | 73 000,00 € |
| 5. | Žilinská univerzita v Žiline | 69 000,00 € |
| 6. | Ekonomická univerzita v Bratislave | 65 000,00 € |
| 7. | Prešovská univerzita v Prešove | 63 000,00 € |
| 8. | Univerzita Konštantína Filozofa v Nitre | 54 000,00 € |
| 9. | Univerzita Mateja Bela v Banskej Bystrici | 45 000,00 € |
| 10. | Trnavská univerzita v Trnave | 38 000,00 € |
| 11. | Slovenská poľnohospodárska univerzita v Nitre | 37 000,00 € |
| 12. | Univerzita sv. Cyrila a Metoda v Trnave | 35 000,00 € |
| 13. | Trenčianska univerzita Alexandra Dubčeka v Trenčíne | 22 000,00 € |
| 14. | Katolícka univerzita v Ružomberku | 22 000,00 € |
| 15. | Univerzita veterinárskeho lekárstva a farmácie v Košiciach | 22 000,00 € |
| 16. | Technická univerzita vo Zvolene | 14 000,00 € |
| 17. | Univerzita J. Selyeho | 12 000,00 € |
| 18. | Vysoká škola múzických umení v Bratislave | 10 000,00 € |
| 19. | Vysoká škola výtvarných umení v Bratislave | 8 000,00 € |
| 20. | Akadémia umení v Banskej Bystrici | 6 000,00 € |
| **Súčet: 1 000 000,00 €** | | |

Finančné prostriedky na financovanie bezpečnostných opatrení na vysokých školách sa rozdeľujú pomerne v závislosti od veľkosti súčtu počtu študentov dennej formy štúdia a počtu zamestnancov na ustanovený pracovný čas na jednotlivých verejných vysokých školách.